- Hindi News
- National
- सीएम के आने से पहले पूरे शहर में गूंजी सागर विकास प्राधिकरण की मांग, रोड शो भी हुआ
सीएम के आने से पहले पूरे शहर में गूंजी सागर विकास प्राधिकरण की मांग, रोड शो भी हुआ
सागर को विकास प्राधिकरण बनाने की मांग को लेकर शुरू हुए दैनिक भास्कर के अभियान से शुक्रवार को हजारों शहरवासियों और विभिन्न संगठनों ने जुड़कर अपना समर्थन दिया। इस दौरान सभी ने शनिवार को मुख्यमंत्री के नगर आगमन पर उनसे सागर को विकास प्राधिकरण बनाने की घोषणा करने की मांग की।
अभियान की शुरुआत विवि से हुई जहां सैकड़ों की तादात में छात्र व विवि के कर्मचारियों ने एकत्रित होकर हस्ताक्षर किए। वहीं तीनबत्ती पर सागर विकास मंडल के अध्यक्ष केवीएस ठाकुर के नेतृत्व में राहगीरी सोशल ग्रुप, इंजीनियर्स फोरम, शिवसेना, जिला अधिवक्ता संगठन, विचार संस्था आदि संगठनों ने इकट्ठा होकर पहले हस्ताक्षर अभियान में हिस्सा लिया और उसके बाद ढोल-नगाडो़ं के साथ कटरा बाजार में रोड शो करते हुए दुकानदारों से भी समर्थन मांगा। इस दौरान विधायक शैलेंद्र जैन, डॉ सुरेश आचार्य, केएस पित्रे, राजेंद्र सिलाकारी, अंकलेश्वर दुबे, पप्पू तिवारी, हेमराज आलू, विकास यादव, विवेक पटेल, कपिल मलैया, सूरज सोनी, राजेंद्र पाठक आदि उपस्थित थे।
भास्कर मुद्दा
tgl_Latn sot_Latn hin_Deva hin_Deva hin_Deva hin_Deva mai_Deva